stanford-oval/wikipedia huggingface dataset:
משוואות רנקין-הוגוניו

התמונה ממערכת הייחוס של גל ההלם.
משוואות רנקין-הוגוניו, שנקראות גם תנאי הקפיצה של רנקין-הוגוניו או יחסי רנקין-הוגוניו, מתארות את הקשרים המתמטיים בין המצבים הפיזיקליים משני צידיה של חזית גל הלם בזרימה חד־ממדית של זורם. שמן ניתן להם כהוקרה לתרומות של המהנדס והפיזיקאי הסקוטי ויליאם ג'ון מקורן רנקין והמהנדס הצרפתי פייר-אנרי הוגוניו. הן מתבססות מבחינה רעיונית על משוואות אוילר ממכניקת הזורמים.
משוואת רנקין הוגוניו הן מערכת של שלוש משוואות המייצגות שימור מסה (משוואת רצף), שימור תנע ושימור אנרגיה בהתאמה. ניתן לגזור אותן באמצעות הרעיון של מעבר למערכת הייחוס של חזית גל ההלם, כלומר מעבר למערכת קואורדינטות שנעה ביחד עם גל ההלם, ובה החזית נראית כנייחת ואילו הזורם שלפני גל ההלם (שאינו "יודע" עליה) נע לעברה במהירות התקדמות ההלם  u_{s}, בעוד הזורם שמאחורי החזית נע במהירות  u_{s}-u_{2} החוצה מגל ההלם, כאשר  u_{2} היא המהירות שהזורם מקבל כשגל ההלם פוגע בו.
כאשר  \rho _{s},\rho _{1} הן צפיפויות הזורם מאחורי החזית (האזור הדחוס) ולפניה, ו- e_{1},e_{2} הן האנרגיות הפנימיות הסגוליות בשני האזורים, שלוש המשוואות הן:
שימור מסה  \rho _{1}u_{s}=\rho _{s}(u_{s}-u_{2})
שימור תנע  p_{2}-p_{1}=\rho _{1}u_{s}u_{2}=\rho _{s}u_{2}(u_{s}-u_{2})
שימור אנרגיה  p_{2}u_{2}=\rho _{1}u_{s}({\frac {1}{2}}u_{2}^{2}+e_{2}-e_{1})
המשוואה האחרונה מתקבלת מכך ששטף האנרגיה העובר אל הזורם הנייח בחזית גל ההלם שווה לקצב ספיחת המסה על ידי החזית כפול שינוי האנרגיה הסגולית, ששווה 
לשינוי האנרגיה הקינטית ועוד שינוי האנרגיה הפנימית.
מבט ראשון במשוואות מצביע כי לכאורה ניתן למצוא את כל מאפייני ההלם (מהירויות וצפיפויות) כבר מן השתיים הראשונות, שכן אם הגז נדחס אדיאבטית אז קיים קשר ישיר בין הלחץ וצפיפות הגז. אולם, מבט מעמיק יותר מגלה כי ההנחה שהאוויר נדחס אדיאבטית בחזית ההלם מוטעית מיסודה, שכן כל המשוואות המקושרות לתהליכים אדיאבטיים מניחות שהדחיסה נעשית "באיטיות", כך שהטמפרטורה מספיקה להגיע לאחידות בתוך כלי הקיבול בכל פסיעת דחס. בפועל, בחזית גל ההלם המצב הוא הפוך; הדחיסה היא מהירה ביותר ורחוקה מלהיות אדיאבטית. על כן יש צורך בשלוש המשוואות כדי לתאר מתמטית את גל ההלם, והן משלימות זו את זו.
רקע: משוואות אוילר במימד אחד

נניח כי נתון גז בכלי קיבול חד־ממדי (למשל צינור ארוך). נניח שהזורם לא צמיג (אין אפקטים של חיכוך בין שכבות הגז), ובנוסף, נניח כי אין מעבר חום החוצה על ידי הסעה או קרינה, ושתאוצת הכבידה ניתנת להזנחה. מערכת כזאת ניתנת לתיאור מתמטי באמצעות המערכת הבאה של חוקי שימור, הידועות כמשוואות אוילר החד־ממדיות:
כאשר:
צפיפות המסה של הזורם ( kg/m^{3}) =  \rho .
מהירות הזורם  (m/s) =  u.
אנרגיה פנימית סגולית של הזורם  J/kg) =  e)
לחץ הזורם ( Pa) =  p
זמן =  t
מרחק (m) =  x
ו- E^{t}=\rho e+\rho {\frac {1}{2}}u^{2} הוא צפיפות האנרגיה הנפחית הכוללת של הזורם, בעוד e הוא האנרגיה הפנימית הסגולית שלו.
בעבור זורם המהווה גז אידיאלי, הגז נדחס ומתפשט אדיאבטית כאשר הוא עובר בין אזורים בלחץ שונה, וצפיפות הגז מקיימת את הקשר:
\quad \quad {\frac {p}{\rho ^{\gamma }}}={\text{constant}}.
כאשר  \gamma  הוא יחס קיבולי החום. כמו כן הלחץ והצפיפות קשורים זה לזה בקשר:
\quad \quad p=\left(\gamma -1\right)\rho e
מהירות התקדמות גל הלם בגז

משלושת משוואות אוילר:
\quad \quad \quad \quad \quad \quad \quad \quad \quad \quad \;\;\rho _{1}u_{1}=\rho _{2}u_{2}
\quad \quad \quad \quad \quad \quad \quad \quad \;\;\rho _{1}u_{1}^{2}+p_{1}=\rho _{2}u_{2}^{2}+p_{2}
\quad \quad \rho _{1}u_{1}\left(e_{1}+{\frac {1}{2}}u_{1}^{2}+p_{1}/\rho _{1}\right)=\rho _{2}u_{2}\left(e_{2}+{\frac {1}{2}}u_{2}^{2}+p_{2}/\rho _{2}\right).
ניתן לגזור קשר יסודי בין צפיפות הגז  \rho _{1} לפני ההלם והלחצים מלפנים ומאחורי ההלם  p_{2},p_{1} לצפיפות הגז אחרי ההלם  \rho _{2}. ניתן לחלץ את מהירות התקדמות ההלם  u_{1} והמהירות  u_{2} שאלמנט גז מקבל כאשר ההלם חולף עליו משתי המשוואות הראשונות, ולקבל תוצאות שתלויות ב- p_{2},p_{1},\rho _{2},\rho _{1}. הצבה במשוואה השלישית ופישוט אלגברי נותנת:
\quad \quad 2\left(h_{2}-h_{1}\right)=\left(p_{2}-p_{1}\right)\cdot \left({\frac {1}{\rho _{1}}}+{\frac {1}{\rho _{2}}}\right)
כאשר  h={\frac {p}{\rho }}+e מייצג את האנתלפיה הסגולית של אלמנט גז. אם מציבים  e={\frac {p}{(\gamma -1)\rho }} במשוואה האחרונה, אז לאחר פישוט אלגברי ארוך מקבלים את הקשרים הבאים בין יחס הצפיפויות ליחס הלחצים:
\quad \quad {\frac {\rho _{2}}{\rho _{1}}}={\frac {{\frac {p_{2}}{p_{1}}}(\gamma +1)+(\gamma -1)}{(\gamma +1)+{\frac {p_{2}}{p_{1}}}(\gamma -1)}}={\frac {u_{1}}{u_{2}}}
\quad \quad {\frac {p_{2}}{p_{1}}}={\frac {{\frac {\rho _{2}}{\rho _{1}}}(\gamma +1)-(\gamma -1)}{(\gamma +1)-{\frac {\rho _{2}}{\rho _{1}}}(\gamma -1)}}.
בנוסף, כאשר מחלצים את  u_{2} ממשוואות 1 ו-2, מתקבלת התוצאה:
u_{2}={\sqrt {(p_{2}-p_{1})({\frac {1}{\rho _{1}}}-{\frac {1}{\rho _{2}}})}}
ובאמצעות הצבת הקשר בין יחס הצפיפויות ליחס הלחצים, התוצאה המתקבלת למהירות התקדמות גל ההלם בגז היא:
\quad \quad u_{s}=u_{2}+c_{1}{\sqrt {1+{\frac {\gamma +1}{2\gamma }}\left({\frac {p_{2}}{p_{1}}}-1\right)}}
כאשר  c_{1}={\sqrt {\gamma p_{1}/\rho _{1}}} היא מהירות הקול בגז לפני מעבר גל ההלם.
שים לב שמהמשוואה ליחס הצפיפויות עולה כי קיים חסם עליון על יחס הצפיפויות כך ש- \rho _{2}/\rho _{1}<(\gamma +1)/(\gamma -1)\,. כשהעוצמה של ההלם עולה, יחס הצפיפויות  \rho _{2}/\rho _{1} שואף לגבול סופי. תוצאה זו ישימה בעבור גלי הלם חזקים במיוחד, כמו אלה הנוצרים בעת פיצוץ אטומי, בהם הלחץ של הגז לפני ההלם זניח בהשוואה ללחץ הגז מאחורי ההלם, ואילו יחס הצפיפויות משתווה (כמעט) לערכו המרבי. מכיוון שבנוגע לאוויר, שמורכב בעיקר ממולקולות דו-אטומיות,  \gamma ={\frac {7}{5}}=1.4, ניתן לקבל את התוצאה הבאה למהירות הזרימה הרדיאלית של האוויר בחזית ההלם (מעטפת הפיצוץ) של פיצוץ מהסוג הזה:
u_{2}={\sqrt {(p_{2}-p_{1})({\frac {1}{\rho _{1}}}-{\frac {1}{\rho _{2}}})}}\approx {\sqrt {(p_{2})({\frac {1}{\rho _{1}}}-{\frac {\gamma -1}{\rho _{1}(\gamma +1)}})}}={\sqrt {(p_{2})({\frac {1}{\rho _{1}}}-{\frac {2/5}{\rho _{1}12/5}})}}={\sqrt {\frac {5p_{2}}{6\rho _{1}}}}
הלם הוגוניו וקו ריילי במוצקים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בעבור גלי הלם במוצקים, פתרון מתמטי סגור למהירות התקדמות ההלם כמו זה שהובא קודם אינו ניתן לגזירה מעקרונות יסודיים. אף על פי כן, תצפיות ניסוייות מצביעות על כך שניתן להיעזר בקשר ליניארי בין המהירות של אלמנט מוצק בחזית ההלם ומהירות התקדמות הגל, ויש לו הצורה:
\qquad u_{s}=c_{0}+s\,u_{p}=c_{0}+s\,u_{2}
כאשר  c_{0} היא מהירות הקול בחומר ו- s הוא קבוע. בקשר הזה, כאשר הוא משולב עם משוואות הוגוניו לשימור מסה ושימור תנע, ניתן להשתמש כדי לקבוע עקום של מצבים אפשריים במישור  P-V (כאשר V הוא הנפח ליחידת מסה, או ההופכי של הצפיפות), הנקרא עקום ההלם של הוגוניו, הנתון במשוואה הבאה:
\qquad p_{2}-p_{1}={\frac {c_{0}^{2}\,\rho _{1}\,\rho _{2}\,(\rho _{2}-\rho _{1})}{[\rho _{2}-s(\rho _{2}-\rho _{1})]^{2}}}={\frac {c_{0}^{2}\,(v_{1}-v_{2})}{[v_{1}-s(v_{1}-v_{2})]^{2}}}\,.
עקום הוגוניו מתאר את אוסף כל המצבים התרמודינמיים שחומר מוצק יכול להימצא בהם מאחורי החזית של גל הלם. אף על פי כן, הנקודות על עקום הוגוניו מתארות מצבים סופיים בלבד, ואינן מעידות על המסלול המדויק במישור הפאזות אותו החומר עבר במהלך הטרנספורמציה שלו.
ראו גם

משוואות אוילר (מכניקת הזורמים)
גל הדף
עקום הלם פולארי
עקום הוגוניו וקו ריילי במישור P-V. העקום מייצג גרף של משוואת הוגוניו למוצקים כאשר p1, v1, c0, ו- s ידועים. אם 0 = p1, כלומר הלחץ בו נתון המוצק יהיה אפס, העקום יפגוש את ציר הנפח הסגולי בנקודה v1, כלומר לצפיפות המוצק יש חסם תחתון והוא הצפיפות הטבעית שלו.
נמל צ'יטגונג

| --- | --- |

 מיקום
 מדינה:  בנגלדש בנגלדש
 מיקום:  צ'יטגונג 
 קואורדינטות:  22°18′47″N 91°48′00″E﻿ / ﻿22.313°N 91.8°E﻿ / 22.313; 91.8
 פרטים
 מפעיל:  רשות נמל צ'יטגונג 
 cpa.gov.bd
  (למפת בנגלדש מוגדלת) דאקה צ'יטגונג קהולנה נראינגנג' סילט טונגי ראג'שאהי בוגרה בורישל קומילה הודו הודו מיאנמר נפאל מפרץ בנגלנמל צ'יטגונג(למפת בנגלדש רגילה) דאקה צ'יטגונג קהולנה נראינגנג' סילט טונגי ראג'שאהי בוגרה בורישל קומילה הודו הודו מיאנמר נפל מפרץ בנגלנמל צ'יטגונג
 
מבנה רשות נמל צ'יטגונג
הטענת פיל על אונייה בנמל צ'יטגונג, 1960
נמל צ'יטגונג (בבנגלית: চট্টগ্রাম বন্দর) הוא הנמל העיקרי של בנגלדש והנמל העמוס ביותר מן הנמלים שלחופי מפרץ בנגל. הוא נמל טבעי (שהוגדל מלאכותית), השוכן לגדות נהר קרנפולי בעיר צ'יטגונג. ב-2017 דורג על ידי לוידס במקום ה-71 בין הנמלים העמוסים ביותר בעולם. הוא משמש גם כבסיס הגדול ביותר של הצי הבנגלדשי.
בשנת 17–2016 עברו בנמל 23.48 מיליון טונות מטען. בשנת 18–2017 הוא טיפל במכולות בהיקף של 2.808 מיליון יחידות TEU.
תולדות הנמל

קיימות עדויות על קיום נמל בצ'יטגונג מאז המאה הרביעית לספירה. הנמל היווה את בסיסה של המושבה הפורטוגזית בעיר במאות ה-16 וה-17. לאחר מכן בא הנמל תחת שלטון האימפריה המוגולית והפך למרכז חשוב לבניית אוניות. ב-1760 הועבר הנמל לשליטת חברת הודו המזרחית הבריטית.
הנמל המודרני בצ'יטגונג הוקם ב-1887 תחת שלטון הראג' הבריטי בהודו. בראשית המאה ה-20 הוא שימש כנמל העיקרי של מחוז מזרח בנגל ואסאם. חשיבותו עלתה במקביל לעלייה התלולה בתנועת הספנות במפרץ בנגל, אשר התחרתה בזו שבנמלי האוקיינוס האטלנטי. ב-1928 הכריזה ממשלת בריטניה על הנמל כנמל מרכזי בהודו הבריטית. הוא הפך לנמל חשוב עבור תעשיית הדלק שהתפתחה בבורמה ובאסאם. במלחמת העולם השנייה שימש הנמל את כוחות בעלות הברית במהלך המערכה על בורמה.
לאחר חלוקת הודו נכלל הנמל בתחומי פקיסטן המזרחית. מאה מעובדי הנמל נהרגו במהלך מלחמת העצמאות של בנגלדש ב-1971. לאחר המלחמה עסק צי האוקיינוס השקט הסובייטי בסילוק מוקשים ואוניות טבועות מן הנמל. לאחר הקמת בנגלדש צמח הנמל ביחד עם התעשייה הכבדה שקמה במדינה. איגודי העובדים בו התחזקו במהלך שנות התשעים. בעשור הראשון של המאה ה-21 התרחב הנמל באופן משמעותי. הוא שימש את הודו, נפאל ובהוטן כנמל ביניים למטענים.
מתקני הנמל

בנמל קיימות 14 עמדות עגינה לאוניות מכולות ו-22 עמדות עגינה לאוניות מסוגים אחרים.
בנמל פועלים שישה טרמינלים למכולות, רובם בבעלות חברות פרטיות, ושישה טרמינלים לדלק ולדשנים.
הנמל מנוהל על ידי רשות נמל צ'יטגונג.
בנמל נמצא בסיס עיסא חאן, הבסיס הגדול ביותר של הצי הבנגלדשי, וממוקמת בו האקדמיה הימית של בנגלדש. הנמל מארח לעיתים קרובות כלי שיט צבאיים זרים ותרגילים ימיים הנערכים בשיתוף עם ציים זרים. בסמוך לנמל ממוקם שדה תעופה של חיל האוויר הבנגלדשי.
משמר החופים של בנגלדש אחראי על אבטחת הנמל. הנמל סבל רבות בעבר - במיוחד בשנת 2000 וב-2005 - מהתקפות של פיראטים, שגנבו ממנו ציוד נמלים נייד.
משחק האולסטאר של ה-MLS

כוכבי הליגה חוגגים שער נגד פולהאם ב-ALL STAR של שנת 2005
משחק ה-ALL STAR ב-MLS הוא משחק כדורגל המתקיים כל שנה במסגרת ליגת ה-MLS. הרעיון למשחק נוצר ממשחקי אולסטאר אחרים בליגות ה-NBA,‏ ה-NFL וה-MLB, הגם שמבנהו קשיח פחות.
בשישה מתוך תשעת משחקי האולסטאר, המשחק נערך בין קבוצת המזרח לקבוצת המערב. פעמיים, בשנים בהן נערכים משחקי גביע העולם בכדורגל, נערך המשחק במסגרת בינלאומית; ב-1998, נבחרת השחקנים האמריקאים של ה-MLS שיחקה נגד נבחרת הזרים של הליגה. ב-2002, נבחרת ארצות הברית בכדורגל שיחקה נגד כוכבי ה-MLS.
ב-2003, שיחקה נבחרת כוכבי ה-MLS נגד הקבוצה המקסיקנית "צ'יבאס" דה גוודלחרה בלוס אנג'לס, במה שהיה, כנראה, אחד המשחקים התחרותיים ביותר בתולדות הליגה. ב-2004, תוכנן מפגש בין כוכבי הליגה לבין ריאל מדריד, אך בוטל לאחר שריאל כשלה בניסיונה להעפיל האוטומטית לשלב הבתים, והמשחק נערך בפורמט הרגיל של המערב נגד המזרח. ב-2005, שיחקו כוכבי הליגה נגד פולהאם מהפרמייר ליג באצטדיון קולומבוס קרו באוהיו, במשחק שנערך לכבוד חלוץ קולומבוס קרו לשעבר, ושל פולהאם כיום, בריאן מקברייד.
בשנת 2008, נערך משחק האולסטאר בעיר טורונטו שבקנדה, לכבוד קבוצת ה-MLS החדשה, טורונטו.
בשנת 2023 נערך משחק האולסטר בעיר וושינטון, בו ארסנל מהפרמייר ליג ניצחה 5-0.
התוצאות

| שנה | מנצחת | מפסידה | תוצאה | אצטדיון | עיר | אוהדים |
| --- | --- | --- | --- | --- | --- | --- |
| 1996 | מזרח | מערב | 2-3 | אצטדיון ג'איינטס | מזרח רד'רפורד, ניו ג'רזי | 78,416 |
| 1997 | מזרח | מערב | 4-5 | אצטדיון ג'איינטס | מזרח רד'רפורד, ניו ג'רזי | 24,816 |
| 1998 | האמריקאים | הזרים | 1-6 | פלורידה קיטרוס בול | אורלנדו, פלורידה | 34,416 |
| 1999 | מזרח | מערב | 4-6 | אצטדיון קוואלקום | סן דייגו, קליפורניה | 23,227 |
| 2000 | מזרח | מערב | 4-9 | אצטדיון קולומבוס קרו | קולומבוס, אוהיו | 23,495 |
| 2001 | מזרח | מערב | 6-6 | אצטדיון ספארטן | סן חוזה, קליפורניה | 23,512 |
| 2002 | כוכבי הליגה | ארצות הברית | 2-3 | אצטדיון רוברט קנדי ממוריאל | וושינגטון די. סי. | 31,096 |
| 2003 | כוכבי הליגה | גוודלחרה | 1-3 | הום דיפו סנטר | קרסון, קליפורניה | 27,000 |
| 2004 | מזרח | מערב | 2-3 | אצטדיון רוברט קנדי ממוריאל | וושינגטון די. סי. | 46,378 |
| 2005 | כוכבי הליגה | פולהאם | 1-4 | אצטדיון קולומבוס קרו | קולומבוס, אוהיו | 23,409 |
| 2006 | כוכבי הליגה | צ'לסי | 0-1 | טויוטה פארק | ברידג'וויו, אילינוי | 21,210 |
| 2007 | כוכבי הליגה | סלטיק | 0-2 | דיקס ספורטינג גודס פארק | קומרס סיטי, קולורדו | 18,661 |
| 2008 | כוכבי הליגה | וסטהאם יונייטד | 2-3 | בימו פילד | טורונטו, אונטריו | 20,844 |
| 2009 | אברטון | כוכבי הליגה | 1-1 | אצטדיון ריו טינטו | סנדי, יוטה | 20,124 |
| 2010 | מנצ'סטר יונייטד | כוכבי הליגה | 2-5 | אצטדיון רילאיינט | יוסטון, טקסס | 70,728 |
| 2011 | מנצ'סטר יונייטד | כוכבי הליגה | 0-4 | רד בול ארנה | הריסון, ניו ג'רזי | 26,716 |
| 2012 | כוכבי הליגה | צ'לסי | 2-3 | PPL פארק | צ'סטר, פנסילבניה | 19,236 |
| 2013 | רומא | כוכבי הליגה | 1-3 | ספורטינג פארק | קנזס סיטי, קנזס | 21,175 |
| 2014 | כוכבי הליגה | באיירן מינכן | 1-2 | פרובידנס פארק | פורטלנד, אורגון | 21,733 |
| 2015 | כוכבי הליגה | טוטנהאם הוטספר | 1-2 | דיקס ספורטינג גודס פארק | קומרס סיטי, קולורדו | 18,671 |
| 2016 | ארסנל | כוכבי הליגה | 1-2 | אצטדיון אוויה | סן חוזה, קליפורניה | 18,000 |
| 2017 | ריאל מדריד | כוכבי הליגה | 1-1 | סולג'ר פילד | שיקגו, אילינוי | 61,428 |
| 2018 | יובנטוס | כוכבי הליגה | 1-1 | אצטדיון מרצדס-בנץ | אטלנטה, ג'ורג'יה | 72,317 |
| 2019 | אתלטיקו מדריד | כוכבי הליגה | 3–0 | אצטדיון אקספלוריה | אורלנדו, פלורידה | 25,527 |
| 2021 | כוכבי הליגה האיטלקית | כוכבי הליגה | 1-1 | אצטדיון בנק קליפורניה | לוס אנג'לס, קליפורניה | 21,000 |
↑  תיקו
↑  אברטון ניצחה 4–3 בפנדלים
↑  ריאל מדריד ניצחה 4–2 בפנדלים
↑  יובנטוס ניצחה 5–3 בפנדלים
↑  כוכבי הליגה ניצחו 3–2 בפנדלים
MVP של משחק האולסטאר

1996 – קרלוס ולדרמה
1997 – קרלוס ולדרמה
1998 – בריאן מקברייד
1999 – פרקי
2000 – מאמאדו דיאלו
2001 – לנדון דונובן
2002 – מרקו אצ'ווארי
2003 – קרלוס רואיז
2004 – אמדו גווארה
2005 – טיילור טוולמן
2006 – דווין דה רוזריו
2007 – חואן פאבלו אנגל
2008 – קוואוטמוק בלנקו
2009 – טים הווארד
2010 – פדריקו מקאדה
2011 – פארק ג'י-סונג
2012 – כריס פונטיוס
2013 – אלסנדרו פלורנצי
2014 – לנדון דונובן
2015 – קאקה
2016 – צ'ובה אקפום
2017 – בורחה מיוראל
2018 – ג'וסף מרטינס
2019 – מרקוס יורנטה
נמל פותי

| --- | --- |

 מיקום
 מדינה:  גאורגיה 
 מיקום:  פותי 
 גוף מים:  הים השחור 
 קואורדינטות:  42°09′18″N 41°39′16″E﻿ / ﻿42.155°N 41.65444444°E﻿ / 42.155; 41.65444444
 פרטים
 תאריך פתיחה:  1858 
 www.potiseaport.com
  (למפת גאורגיה מוגדלת) טביליסי כותאיסי בתומי רוסתווי זוגדידי גורי סוחומי חאשורי רוסיה אזרבייג'ן ארמניה טורקיה הים השחור נמל פותי (למפת גאורגיה רגילה) טביליסי כותאיסי בתומי רוסתווי זוגדידי גורי סוחומי חאשורי רוסיה אזרבייג'ן ארמניה טורקיה הים השחור נמל פותי 
 
נמל פותי
נמל הים של פותי (בגאורגית: ფოთის საზღვაო ნავსადგური, פּוֹתיס סאזר'וואוֹ נאווסאדגוּרי) הוא נמל ראשי בעיר הנמל פותי שבגאורגיה, לחופיו המזרחיים של הים השחור בשפך-נהר הריוני.
היסטוריה

עיר הנמל פותי היא צומת חשוב של פרויקט מסדרון התשתיות אירופה-קווקז-אסיה, הנמתח בקו טשקנט-אשגבאט-טורקמנבאשי-באקו-פותי ומשם ממשיך לעיר הנמל הרומנית, קונסטנצה ועיר הנמל הבולגרית, ורנה. המסדרון מחבר בין המדינות ללא המוצא לים של מרכז אסיה לקווקז ולמזרח אירופה.
הרעיון לייסוד עיר הנמל הגיע זמן קצר לאחר שהאימפריה הרוסית כבשה את העיר, בשנת 1828, מידי עות'מאנים. בשנת 1858 קיבלה העיר מעמד של עיר נמל אולם הנמל לא נבנה עד לשנת 1899. בשנה זו הואצה בניית הנמל בראשות ראש העיר, ניקו ניקולדזה, והושלמה בשנת 1907. מאז נבנה הנמל מחדש מספר פעמים. הפעם האחרונה הייתה בחסותו של ממשלת הולנד והאיחוד האירופי.
בשנת 2007, היה הספק הנמל 7.7. טון בשנה ו-185,000 קונטיינרים 20 רגל. באפריל 2008 נמכרו 51% ממניות הנמל לרשות ההשקעות איחוד האמירויות הערביות, אמירות ראס אל-ח'ימה. האמירות זכתה בזיכיון להפעלת נמל פותי, ופיתוח אזור התעשייה הצמוד אליו. המשקיעים אמורים לפתח את התשתיות הדרושות להפעלת הנמל כולל כל המתקנים. בנוסף, המשקיעים ינהלו את המתחם בתקופת הזיכיון, ויפעלו להגדלת נפח תעבורת המטענים בנמל. הזיכיון נינתן למשקיעים -49 שנים. אזור נמל פותי הוכרז כאזור סחר חופשי. בין החברות שהביעו עניין בזיכיון להפעלת הנמל היו שתי החברות הישראליות צים ואשטרום.
ב-9 באוגוסט 2008, במהלך המלחמה בדרום אוסטיה, הפציצו הרוסים את נמל פותי והבסיס הצבאי בסנקי.
הערות שוליים

↑  פרויקט מסדרון התשתיות אירופה-קווקז-אסיה (Transport Corridor Europe-Caucasus-Asia - TRACECA) - פרויקט כלכלי בינלאומי של מדינות מזרח אירופה, מדינות הקווקז ומדינות מרכז אסיה שהוקם ב-1993 במטרה לשפר את המסחר באירופה, הקווקז ואסיה על ידי יצירת מסדרון תשתיות שייחבר בינם לבין עצמם (האתר הרשמי).
↑  גאורגיה: הנשיא צפוי להכריז על משטר צבאי, באתר ynet, 8 באוגוסט 2008
החלק הדרומי של נמל פותי
משה גולן

| --- | --- |

גולן בכס השיפוט במשפטו של מייקל רוהאן
 לידה:  1904 ירושלים, האימפריה העות'מאנית 
 פטירה:  11 באוקטובר 1988 (בגיל 84 בערך) ישראל 
 מדינה:  ישראל ישראל
 השכלה:  בית הספר המנדטורי למשפטים
 השתייכות:  בית המשפט המחוזי בירושלים
 תקופת כהונה:  1948–1974 (כ־26 שנים)
 תקופת הפעילות:  ? – 11 באוקטובר 1988 
 
משה גולן (גולדברג) (1904 – 11 באוקטובר 1988) היה עורך דין ישראלי שכיהן כשופט והנשיא התורן של בית המשפט המחוזי בירושלים.
ביוגרפיה

משה גולן נולד בשנת 1904 בעיר העתיקה בירושלים, בשם משה גולדברג. דור שביעי למשפחה של ילידי הארץ, אחיו של הדיפלומט יהודה גולן. למד בבית הספר תחכמוני בירושלים ובגמנסיה העברית רחביה. הוא גדל על ברכיו של סבו, הרב דוד הכהן ("בעל הפרטים"), מתלמידיו של הגאון מווילנה. את לימודיו התורניים רכש בישיבת עץ חיים. את לימודי המשפטים עשה בבית הספר המנדטורי למשפטים. בטרם פרצה מלחמת העולם השנייה מונה כעורך דין מורשה לחבר בוועדה המשפטית לענייני עליה ב' שהוקמה על ידי הסוכנות היהודית והוועד הלאומי. בתוקף תפקידו נטל על עצמו בהתנדבות, להופיע במשפטיהם של עולים בלתי חוקיים ולטפל בשחרורם והשתקעותם בארץ.
ביוגרפיה > שליח הסוכנות היהודית

בשנת 1943 במסגרת עבודתו כעורך-דין נשלח מזרחה והיה שליח הסוכנות היהודית בטהראן ובהודו. תפקידו היה להעביר את פליטי השואה שהגיעו לשערי המזרח התיכון לארץ ישראל דרך ערבות רוסיה ודרך לבנון.
בשנת 1944 נעצר בנמל התעופה של בצרה, עיראק בחשד לרצח הלורד מוין. גולן נחת בנמל התעופה בעיר בצרה בשובו מהודו, שם שכר ספינה אשר אמורה הייתה לשאת שיירת עולים דרך תעלת סואץ ששלטונות עיראק סירבו להתיר את כניסתם מהגבול הפרסי. בעת ששהה בהודו נרצח בקהיר הלורד מוין. הבריטים ששלטו בחלקים נרחבים במזרח התיכון (וגם בעיראק), חשדו כי המתנקשים במוין היו יהודים והחלו לעצור יהודים בכל רחבי המזרח התיכון. גולן ששמו היה גולדברג (שם יהודי מובהק) העלה את חשדם של הבלשים שחיפשו שמות יהודיים במטוס בו המריא לעיראק. דרכונו של גולן נלקח ממנו. העיראקים הזמינו את גולן למחרת לקבל את דרכונו בחזרה ולפתע מצא עצמו מוקף בטבעת של חייליים חמושים. גולן, יליד העיר העתיקה ודובר ערבית על בוריה הצליח להבין משיחת טלפון של הקצין הממונה על מעצרו למפקדת המשטרה בבגדאד כי הוא עצור. גולן שהבין כי הוא עצור, ביקש מהקצין לבצע שיחת טלפון אחת לקונסול הבריטי בבצרה. לאחר התדיינות עם הממונים עליו הצליח הקונסול להבין את עילת המעצר והבהיר לגולן כי הוא עצור בחשד לרצח הלורד מוין. על אף שהבהיר כי שהה בהודו בעת שנרצח הלורד, הועבר גולן למעצר בבית מלון בעיר. בבית המלון שהה באותו הזמן ראש הבולשת הבריטית וגולן העצור מחה בפניו ויעץ לו להתקשר לציר הבריטי בטהראן ולשמוע ממנו אודותיו. לאחר השיחה ובתום שלושת ימי המעצר שוחרר גולן וחזר לטהראן. בינתיים אספה הספינה ששכר את העולים והפליגה עמהם בשלום לארץ ישראל.
כעבור שנת שליחות החליפו אחיו יהודה ששימש מזכירו של משה שרת. עו"ד גולן פעל למימוש פסקי דין שניתנו כנגד שופטים בריטיים, עיקולים על משכורותיהם ורכושם.
ביוגרפיה > שופט בית משפט השלום בירושלים

עד אוגוסט 1948 עסק בעריכת דין במשרד משותף עם ד"ר דוד גויטיין (מונה מאוחר יותר לשופט בית המשפט העליון). משרדם של השניים היה למקום מפגש של מפקדת ההגנה. באחת הפגישות, הורעשה ירושלים מתותחי הלגיון הערבי. גולן הציע למפקדים להמשיך את הפגישה בחדרו של גויטיין. כעבור מספר רגעים נחת בעוצמה רבה על שולחנו של גולן בחדרו רסיס פגז ירדני שהתפוצץ בקרבת הבית. באוגוסט 1948, בעיצומה של מלחמת העצמאות מונה על ידי דב יוסף, ששימש כשר צבאי, לכהונת שופט-חוקר בבית משפט השלום בירושלים, כתב המינוי הגיע לירושלים הנצורה מתל אביב דרך האוויר. תפקידו נקרא "שופט השלום הראשי" (מקביל לנשיא בית המשפט היום).
הפרשות המרכזיות בה עסק בעת שכיהן כשופט השלום הראשי הייתה פרשת החזקת המסמכים הצבאיים הסודיים שהועברו לחברי המפלגה הקומוניסטית אורי וינטר וגוסטב גולבנר. בשנת 1950 היה השופט החוקר שלה במשך כחצי שנה. גולבנר שוחרר מחוסר ראיות ולאחר שמצא כי יש ביסוס מספיק להעמדתו לדין של וינטר, הועבר המשך דינו לבית המשפט המחוזי, בו הורשע לבסוף. ופרשת סילבסטר, בה לאחר משפט מתוקשר ובחינה של העדויות וחומר הראיות העביר את המשך דינם של הבריטים שהואשמו בריגול לבית המשפט המחוזי בירושלים. הפרשה הגיע עד לפתחו של בית המשפט העליון והיוותה את התיק הראשון שהונח על שולחנו ואת משפט הריגול הראשון בתולדותיו.
מספר פעמים נשלחו איומים כנגד השופט גולן. ביוני 1951 נשלח לשופט מכתב איומים אנונימי בו נכתב כי: "השופט הגדול עוד ישפוט אותך". המכתב נשלח לאחר שגולן שישב במשפט מפגיני השבת ודן אותם למאסר ולקנסות. במרץ 1953 נשלח מכתב איומים לגולן בו איים הכותב לרצוח את גולן על ששלח את חברו יהודה וינברגר למאסר של 6 שנים לאחר שהורשע בגנבת שכיות החמדה בבית האבות "בצלאל" בירושלים.
ביוגרפיה > שופט בית המשפט המחוזי בירושלים

בשנת 1951 מונה פעמיים על ידי שרי המשפטים פנחס רוזן ודב יוסף לכהונה זמנית כשופט בבית המשפט המחוזי בירושלים. ביולי 1952 מונה לשופט בית המשפט המחוזי בירושלים. במהלך שנות החמישים והשישים, בשבתו כשופט בבית המשפט המחוזי שפט במספר משפטים בעלי פרופיל ציבורי גבוה. משפטו של ראובן גרינברג (רומק), משפטם של הזוג קוט שהואשמו בחטיפת הילד יוסל'ה שוחמכר, משפטו של הכומר הקופטי יואכים אל אנטוני שנאשם והורשע בריגול. משפטו של משליך הרימון בכנסת, משה דואק, משפטם של שושנה ברזני וסלאח מזרחי שהורשעו ברצח במנזר רטיסבון ופרשת תל גיבורים בה מונה על ידי ראש הממשלה לוי אשכול בעת שהיה הנשיא התורן של בית המשפט המחוזי בירושלים, ל"וועדת חקירה" ובמסגרתה הופקד על חקירת פגמים בתפקודם של עובדים במשרד הבריאות. לאחר פרסום מסקנותיו בפרשה, התפטר סגן שר הבריאות, יצחק רפאל מתפקידו, לאחר שנמצא דופי במעשיו בפרשה. בשנת 1969 היה חבר בחבר השופטים במשפטו של מצית מסגד אל אקצא, מייקל רוהאן.
בשנים 1970–1972 כיהן כנשיא התורן של בית המשפט המחוזי בירושלים. בשנות כהונתו האחרונות בבית המשפט המחוזי בירושלים שימש ראש הרכב פשע חמור. לאחר פרישתו מכס השיפוט של השופט צבי עלי בקר במאי 1974, מונה פעם נוספת לנשיא התורן של בית המשפט.
ב-7 באוקטובר 1974 פרש לגמלאות. החליפה אותו שופטת בית המשפט המחוזי, מרים בן-פורת.
משה גולן נפטר ב-11 באוקטובר 1988 והובא למנוחות בהר המנוחות בירושלים.
חיים אישיים

היה נשוי ללילי ולהם שני ילדים, עו"ד יאיר גולן, פרקליט פלילי בכיר והאדריכל דוד גולן.
נקניקייה לבנה

| --- | --- |

נקניקייה לבנה מסורתית לצד חרדל בווארי (סנף) וברצל
 
 מאכלים
 סוג:  בריוורסט, מנת בקר 
 מטבח:  המטבח הבווארי, cuisine of Hamburg, Silesian cuisine 
 מוצא:  בוואריה, פולין הגדולה 
 מרכיבים עיקריים:  בשר חזיר, עגל 
 גבינות
 תו תקן:  protected geographical indication 
 
נקניקייה לבנה (בגרמנית: Weißwurst, וַיְסווּרסט; בבווארית: Weißwuascht) היא נקניקייה בווארית מסורתית העשויה מבשר עגל טחון ומבשר חזיר. נהוג להוסיף לנקניקייה פטרוזיליה, לימון, אגוזי מוסקט, בצל, ג'ינג'ר והל. התערובת נדחסת למעטפת ומופרדת לנקניקיות באורך שנע בין 10 ל-12 ס"מ ולעובי של 2 ס"מ.
מאחר שהנקניקייה עשויה מבשר טחון שאינו מעושן וללא חומרים משמרים, היא מתקלקלת במהירות, ולכן היה נהוג להכין אותה מוקדם בבוקר ולצרוך אותה כחטיף בין ארוחת הבוקר לארוחת הצהריים. ישנה אמרה בגרמנית הגורסת כי אסור לנקניקייה הלבנה "לשמוע" את צלצול פעמוני הכנסייה של שעת הצהריים. גם בימינו, תושבי בוואריה נוהגים לאכול את הנקניקייה לפני הצהריים.
נקניקיות לבנות מוגשות לשולחן בתוך קערת מים חמים
את הנקניקייה משרים במים חמים למשך כעשר דקות עד שצבעם נהפך לאפור-לבן. הנקניקייה מוגשת לשולחן בקערה יחד עם המים החמים בה בושלה ואז נאכלת ללא המעטפת החיצונית שלה. ישנן שתי דרכים לאכול את המנה: הראשונה נקראת זוזלן ("zuzeln", מציצה בבווארית) ובה חותכים או נושכים את מרכז הנקניקייה ושואבים מן הפתח את הבשר. הדרך השנייה יותר פופולרית ויותר מנומסת, חותכים את הנקניקייה לאורכה ואוספים את הבשר עם מזלג או שקורעים אותה וצורכים את המילוי ללא העור.
נהוג לאכול את הנקניקייה לצד חרדל בווארי בטעם מתוק ("Weisswurstsenf") ובְּרֶצֶל (כעך גרמני אפוי) וכן בירת חיטה.
הנקניקיה הולידה מונח משעשע בשפה הגרמנית הנקרא "וַיְסווּרְסְטאֶקְוַטוֹר" (Weißwurstäquator), שפירושו המילולי הוא קו המשווה של הנקניקייה הלבנה. הקו מפריד בין דרום גרמניה לשאר המדינה ובמדינות מדרומו נהוג לצרוך את המאכל בקנה מידה גדול משמעותית לעומת צפונית אליו.
הערות שוליים

↑  מוכר בשמו ביידיש פרעצל, לפי מאגר המונחים של האקדמיה ללשון העברית: שְׁלוֹבִית
| --- | --- |
בקרת זהויות :  GND: 4530840-8
ניקולאי מולר

ניקולאי מולר (בגרמנית: Nicolai Müller, נולד ב-25 בספטמבר 1987 בלוהר אם מיין שבגרמניה המערבית) הוא כדורגלן גרמני המשחק באיינטרכט פרנקפורט מהבונדסליגה בעמדת הקשר.
לזכותו של מולר שתי הופעות במדי נבחרת גרמניה.